Οι ινσουλίνες υπερταχείας δράσης σε ενήλικες ασθενείς με σακχαρώδη διαβήτη τύπου 1 ή σακχαρώδη διαβήτη τύπου 2: συστηματική ανασκόπηση και μετα-ανάλυση
Creators: name: Παπαναστασίου, Γεωργία Δημητρίου
Publisher: name: Aristotle University of Thessaloniki
Year: 2021
Subjects: Ινσουλίνες υπερταχείας δράσης
Σακχαρώδης Διαβήτης
Μετα-ανάλυση
Ultra-rapid-acting insulins
Diabetes mellitus
Meta-analysis

description: Σκοπός της μελέτης ήταν η εκτίμηση της ασφάλειας και της αποτελεσματικότητας των υπερταχείας δράσεως σκευασμάτων ασπαρτικής ινσουλίνης (aspart) και ινσουλίνης lispro σε ενήλικες ασθενείς με σακχαρώδη διαβήτη τύπου 1 ή τύπου 2. Πραγματοποιήθηκε μία συστηματική ανασκόπηση και μετα-ανάλυση τυχαιοποιημένων κλινικών δοκιμών. Το πρωτεύον καταληκτικό σημείο ήταν η μεταβολή της μέσης τιμής της γλυκοζυλιωμένης αιμοσφαιρίνης. Επιπλέον, εκτιμήθηκαν έξι καταληκτικά σημεία αποτελεσματικότητας και πέντε σημεία ασφαλείας. Υπολογίστηκαν οι σταθμισμένες μέσες διαφορές (weighted mean differences-WMD) για τις συνεχείς μεταβλητές και ο λόγος συμπληρωματικών πιθανοτήτων (odds ratios-ORs) για τις διχότομες εκβάσεις, με τα αντίστοιχα 95% διαστήματα εμπιστοσύνης (CIs). Υπολογίστηκε η στατιστική ετερογένεια μεταξύ των μελετών με την δοκιμασία I2, θεωρώντας τις τιμές μεγαλύτερες του 60% ενδεικτικές υψηλής ετερογένειας. Εννέα μελέτες με 5931 ασθενείς συμπεριελήφθησαν στην συστηματική ανασκόπηση. Οκτώ μελέτες επιλέχθηκαν για την μετα-ανάλυση. Η θεραπεία με υπερταχείας δράσεως ινσουλίνες είχε παρόμοια επίδραση στην μεταβολή της γλυκοζυλιωμένης αιμοσφαιρίνης, συγκριτικά με τις ταχείας δράσης ινσουλίνες. Παρομοίως, δεν βρέθηκαν σημαντικές διαφορές στην μεταβολή της τιμής γλυκόζης νηστείας, των τιμών γλυκόζης μετρούμενων από τους ασθενείς, του σωματικού βάρους, της συνολικής δόσης βασικής και ταχείας ινσουλίνης, καθώς και του ποσοστού σοβαρών ανεπιθύμητων ενεργειών και επεισοδίων υπογλυκαιμίας. Ωστόσο, οι ινσουλίνες υπερταχείας δράσης υπερείχαν στον έλεγχο των μεταγευματικών επιπέδων γλυκόζης στην μία και στις δύο ώρες μετά το γεύμα τόσο σε ασθενείς με σακχαρώδη διαβήτη τύπου 1, όσο και σε ασθενείς με σακχαρώδη διαβήτη τύπου 2. Συμπερασματικά, οι υπερταχείας δράσης ινσουλίνες είναι εξίσου αποτελεσματικές και ασφαλείς όσο οι ταχείας δράσεως ινσουλίνες, επιδεικνύοντας επιπλέον όφελος στον έλεγχο της μεταγευματικής τιμής γλυκόζης
description: The aim of this study was to assess the efficacy and safety of the novel, ultra-rapid acting insulins aspart and lispro in adults with type 1 or type 2 diabetes. Α systematic review and meta-analysis of randomized controlled trials was performed. The primary outcome was change in HbA1c from baseline. Additionally, six efficacy and five safety endpoints were assessed. We calculated weighted mean differences (WMD) for continuous outcomes and odds ratios (ORs) for dichotomous outcomes, alongside 95% confidence intervals (CIs). We assessed statistical heterogeneity among studies with the I2 statistic, considering values greater than 60% indicative of substantial heterogeneity. Nine studies comprising 5931 patients were included in the systematic review; eight active-controlled studies could be synthesized in terms of a meta-analysis. Treatment with ultra-rapid acting insulins had a similar effect on change in HbA1c, compared with rapid-acting insulins. Similarly, no difference was evident in terms of change in fasting plasma glucose, self-measured blood glucose, body weight, basal or bolus insulin dose, incidence of serious adverse events and hypoglycaemia. Compared with rapid-acting insulins, ultra-rapid insulins reduced 1-hour and 2-hour postprandial glucose (PPG) increment based on a liquid meal test, both in patients with type 1 and type 2 diabetes. In conclusion, ultra-rapid acting insulins were as efficacious and safe as rapid-acting insulins, demonstrating a favourable effect solely on PPG control